[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Teadlased kasutavad a\u0308a\u0308dikaka\u0308rbest raskete ajuhaiguste uurimiseks"}, {"text_idx": "#000006", "text": "A\u0308a\u0308dikaka\u0308rbest, keda enamik meist peab pelgalt hilissuve tu\u0308u\u0308tuks parasiidiks, saab kasutada ka hoopis u\u0308lla vahendina teaduse arenguks. Nimelt arendasid Tallinna Tehnikau\u0308likooli neuroteadlased oma laboris uued a\u0308a\u0308dikaka\u0308rbse liinid, millega saab uurida harvikhaigust."}, {"text_idx": "#000007", "text": "Pitt-Hopkinsi su\u0308ndroom on kompleksne vaimse alaarengu su\u0308ndroom. Haigusega kaasnevad spetsiifilised na\u0308ojooned, u\u0308htlasi ei o\u0303pi seda po\u0303devad patsiendid kunagi ra\u0308a\u0308kima ning neil esineb motoorikaha\u0308ireid."}, {"text_idx": "#000008", "text": "Maailmas on seda harvikhaigust diagnoositud umbes 500 juhtu, Eestis teadaolevalt u\u0308ks. Samas arvavad teadlased, et seoses sarnasusega vo\u0303rreldes teiste su\u0308ndroomidega (Angelmani, Retti jt), on tegemist aladiagnoosimisega ning Pitt-Hopkinsi su\u0308ndroomiga patsiente vo\u0303ib tegelikkuses olla rohkemgi."}, {"text_idx": "#000009", "text": "Artikli kaasautor, uurimisru\u0308hma liige ja TalTechi geenitehnoloogia osakonna teadlane Mari Palgi selgitas, et meie keharakkudes on teadaolevalt igast geenist kaks koopiat, millest u\u0308ks saadakse isalt ja teine emalt."}, {"text_idx": "#000010", "text": "\"Pitt-Hopkinsi to\u0303ve puhul on u\u0308ks geeni koopiatest vigane, po\u0303hjustades kokkuvo\u0303ttes patsiendile vaimset alaarengut, ko\u0303nepuudulikkust ja motoorikaha\u0308ireid. Meie eesma\u0308rk on leida vahendid (ravimid) aktiveerimaks teist, tervet geenikoopiat, et see to\u0308o\u0308taks efektiivsemalt ja seega moodustuks lo\u0303ppkokkuvo\u0303ttes kas rohkem ja vo\u0303i siis aktiivsemat valku,\" lausus Palgi. Just sel moel na\u0308eb uurimisru\u0308hm vo\u0303imalust leevendada Pitt-Hopkinsi to\u0303ve su\u0308mptomeid."}, {"text_idx": "#000011", "text": "Samas on Pitt-Hopkinsi su\u0308ndroomi po\u0303hjustava geeni variatsioonid seotud ka tunduvalt enam levinud meelehaiguste: skisofreenia ja bipolaarse meeleoluha\u0308irega."}, {"text_idx": "#000013", "text": "Tehnikau\u0308likooli neuroteadlaste uurimismeetodi unikaalsus seisneb selles, et nad kasutavad oma to\u0308o\u0308vahendina mitte seni teadusuuringutes enamkasutatud hiiri ja rotte, vaid a\u0308a\u0308dikaka\u0308rbest (Drosophila melanogaster)."}, {"text_idx": "#000015", "text": "\"Igasugune bioloogiline uurimus vajab oma to\u0308o\u0308ks elusmudelit ning meie valisime selleks a\u0308a\u0308dikaka\u0308rbse, kuna see on majanduslikult va\u0308he ressurssi no\u0303udev, samas kiire ja minimaalselt ruumi ja vahendeid vajav,\" lausus Palgi."}, {"text_idx": "#000016", "text": "A\u0308a\u0308dikaka\u0308rbseid on kasutatud geneetikas ja bioloogias u\u0308le 100 aasta. \"Mujal maailmas on mitmete u\u0308likoolide juures spetsiaalsed Drosophila liinide keskused, kust saab osta u\u0308lalpidamiskulude hinnaga erinevaid geneetiliselt muundatud a\u0308a\u0308dikaka\u0308rbseid, mida saab kasutada inimeste erinevate haiguste uurimisel. Eestis oleme meie ainsad, kes sellist meetodit kasutavad,\" selgitas Mari Palgi."}, {"text_idx": "#000017", "text": "Uurimisto\u0308o\u0308 praeguses etapis on teadusru\u0308hm leidnud kaks toimeainet, mis Pitt-Hopkinsi to\u0303ve all kannatavat inimest vo\u0303ivad aidata. \"U\u0308ks neist on toidulisand resveratrool (looduslikult leidub seda enim punases veinis ja mustikates) ning teine ravim SAHA (praegu kasutusel po\u0303hiliselt lu\u0308mfoomiravimina),\" ra\u0308a\u0308kis Palgi."}, {"text_idx": "#000018", "text": "Tulevikus soovib uurimisru\u0308hm nende va\u0308ljato\u0308o\u0308tatud Drosophila mudeli peal testida kahe erineva ka\u0308itumiskatse (o\u0303ppimis- ja ronimiskatse) abil veelgi enam potentsiaalseid ravimeid eesma\u0308rgiga leida selle geeni aktiivsust to\u0303husamalt mo\u0303jutavad ained."}, {"text_idx": "#000020", "text": "Vallo Tillmann: uut harvikhaiguste arengukava vajavad arstid ja patsiendid"}, {"text_idx": "#000024", "text": "Uuring: mo\u0303ned patsiendid ma\u0308letavad oma surma"}, {"text_idx": "#000028", "text": "Doktorito\u0308o\u0308: muutus kehakaalus vo\u0303ib vormida ka isiksust"}, {"text_idx": "#000029", "text": "Farmatseut: ta\u0308iha\u0308bi tagaja\u0308rjel levib mure kiiremini"}, {"text_idx": "#000034", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000035", "text": "Video: seminar Eesti teaduseetika hetkeseisust ja tulevikust"}, {"text_idx": "#000040", "text": "Meelespea ta\u0308iskasvanule: mille vastu peaks (uuesti) vaktsineerima"}, {"text_idx": "#000045", "text": "Nahaarst: inimene ei tohiks tahta saada pruuniks"}, {"text_idx": "#000046", "text": "HPV vaktsiinist: ausalt ja emotsioonideta"}, {"text_idx": "#000048", "text": "Teadlane selgitab, kuidas sport tervist kahjustab"}, {"text_idx": "#000049", "text": "Suure osa la\u0308bipo\u0303lemisest po\u0303hjustab pikaajaline positiivne stress"}]